91. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.435.221/18/64065 της 5/15 Ιουλ. 1975 (ΦΕΚ Β' 741) Περί εξουσιοδοτήσεως Επιθ/των Επαγγελματικής Εκπαιδεύσεως προς συγκρότησιν Εξεταστικών ή Εποπτικών Επιτροπών. Έχοντες υπ' όψει: 1.Τας διατάξεις του Ν.Δ/τος 1097/192 ως αύτα συνεπληρώθησαν υπό των διατάξεων του άρθρου 4 του Ν.Δ. 2653/1953 "περί εκδόσεως αποφάσεως δια τον καθορισμόν του τρόπου διεξαγωγής πτυχιακών εξετάσεων". 2.Τας διατάξεις της υπ' αριθ. 74991/1968 (Φ.Ε.Κ. 346/1968 τ. Β') αποφάσεως του Υπουργείου Εθνικής Παιδείας και Θρησκευμάτων "περί του τρόπου διεξαγωγής των πτυχιακών εξετάσεων των απολυομένων εκ των Μέσων και Κατωτέρων Ιδιωτικών Επαγγελματικών και Τεχνικών Σχολών". Τα εξέταστρα από 35 δραχμές καθορίστηκαν σε 100 δραχμές κατά μάθημα ανεξάρτητα από τον αριθμό των μαθημάτων από την Ε 5219/4-14 Ιουν. 1980 (ΦΕΚ Β' 533) αποφ. Υπ. Παιδείας. 3.Τας διατάξεις του Ν.Δ. 241/1973 "περί καταργήσεως των Περιφερειακών Διοικήσεων", αποφασίζομεν: Εξουσιοδοτούμεν τους Επιθεωρητάς Επαγγελματικής Εκπαιδεύσεως όπως συγκροτήσουν εξεταστικάς μεν Επιτροπάς αποτελουμένας εξ εκπαιδευτικών των Δημοσίων Επαγγελματικών Σχολών πτυχιούχων Ανωτάτων ή Ανωτέρων Σχολών ή εκ Δημοσίων υπαλλήλων ή εξ ετέρων ειδικών εχόντων τα προσόντα τα καθοριζόμενα υπό του Ν.Δ. 580/1970, δια την διεξαγωγήν των πτυχιακών εξετάσεων των απολυθέντων εκ των Ιδιωτικών Επαγγελματικών Σχολών της περιφερείας των εκάστης εξεταστικής περιόδου από Ιουνίου 1975, εποπτικάς δε επιτροπάς εφ' όσον λειτουργούν Σχολαί της αυτής ειδικότητος εις ετέρας πόλεις της περιφερείας των απεχούσης πλέον των 20 χιλιομέτρων εκ της πόλεως ένθα συνεκροτήθη η εξεταστική Επιτροπή. Τα εξέταστρα καθορίζονται εις 35 δρχ. κατά μάθημα μη δυνάμενα να υπερβούν το ποσόν των 150 δρχ. Το ποσόν των εξετάστρων θα συγκεντρωθή μερίμνη εκάστου Επιθεωρητού και θα παραδοθή εις Επιθεωρητήν οριζόμενον υπό του Γενικού Δ/ντού Επαγγελματικής Εκπ/σεως καλού(Αντί για τις σελ. 444,761 - 444, 764(α) Σελ. 444,745(β) Τεύχος 755 -  Σελ. 3 Τεχνικές και Επαγγελματικές Σχολές Μέσης Εκπαίδευσης 32.Ε.α.85-91 μενον από τούδε συντονιστήν, όστις και θα καταθέση τούτο εις το Ταμείον Παρακαταθηκών και Δανείων. Η κατανομή των χρημάτων θα πραγματοποιήται δι' ειδικής εντολής ημών. Η περιφέρεια της τέως Διοικήσεως Πρωτευούσης θεωρείται ως ενιαία τοιαύτη. Έκαστος βαθμολογητής δεν δύναται να βαθμολογήση περισσότερα των εξακοσίων γραπτών δοκιμίων συνολικώς δι' εκάστην περίοδον. Οι επιτηρηταί ορίζονται δι' αποφάσεως του συντονιστού Επιθεωρητού. Κατά τα λοιπά έχουν εφαρμογήν αι διατάξεις των υπ' αριθ. 74991/1968 (Φ.Ε.Κ. 346/1968 τ. Β') και Ε.Π.4704/28-5-1969 υπουργικών αποφάσεων πλην της παρ. 2 ένθα δεν θα ορισθή εκπρόσωπος του Υπουργείου, ο δε Πρόεδρος θα είναι ο αρχαιότερος εκ των εξεταστών. 